Record la BVB. Cosmin Marinescu, despre nevoia politicilor credibile în România
- Mădălina Sfrijan
- 1 martie 2024, 13:16
Consilierul prezidențial Cosmin Marinescu susține că miza României pentru următorii ani ar trebui să fie bazată pe colaborarea dintre Autoritatea de Supraveghere Financiară, Bursa de Valori București și mediul de afaceri. De asemenea, acesta a evidențiat nevoia unor politici credibile pe care o are țara noastră.
Cosmin Marinescu a apreciat rezultatele înregistrate în sfera pieței de capital din România în 2023. înregistrat performanțe spectaculoase în anul 2023. De asemenea acesta a precizat că Autoritatea de Supraveghere Financiară, Bursa de Valori București și mediul de afaceri trebuie să păstreze o colaborare constantă, ch scopul asigurării unei finanțări optime a planurilor de investiții la nivel național.
Cosmin Marinescu, despre nevoile României
Bursa de Valori București (BVB) a premiat performerii anului bursier 2023. Cu acest prilej, consilierul prezidențial Cosmin Marinescu a apreciat performanțele-record de la BVB. Totodată, acesta a evidențiat nevoia de politici credibile pentru România.
"Piața de capital din România a înregistrat spectaculoase în anul 2023. În ciuda unui context economic deloc facil, în care ecourile crizelor recente încă se resimt asupra economiilor lumii, avem totuși așteptări optimiste privind investițiile, fluxurile comerciale și de finanțare, dar și trendul dezinflaționist la nivel global și european. ", a precizat consilierul prezidențial.
Nevoia politicilor credibile
Cu toate că anul 2023 a fost unul dintre cei mai buni din istoria Bursei de Valori București, consilierul Cosmin Marinescu a evidențiat nevoia colaborării permanente între mediul de afaceri, Autoritatea de Supraveghere Financiară și Bursa de Valori București.
"Stabilitatea economică necesită în continuare preocupări sporite, inclusiv pentru protejarea piețelor și a competitivității economice, cu precădere în industrie, dar nu numai. Proiectele de investiții din fonduri europene reprezintă deja principalul "motor" al economiei României, însă anul 2024 a început cu reactivarea inflației, ceea ce întrerupe trendul dezinflaționist din 2023 și reclamă prudență în politica economică. ", a adăugat acesta.
Cosmin Marinescu, despre mizele coaliției de guvernare
Consilierul prezidențial susține că oficiali guvernamentali trebuie să prioritizeze în continuare asigurarea stabilității economice. De asemenea, Cosmin Marinescu a precizat că deciziile luate în acest an de aleși ar trebui să ofere predictibilitate pe termen lung.
"Pe termen lung, populismul economic ne transformă pe toți în perdanți. De aceea avem nevoie de soluții credibile pentru România, soluții echilibrate, care să ofere economiei noastre garanții de stabilitate și predictibilitate pe termen lung. ", a subliniat consilierul.
În acest an, Bursa de Valori a acordat 19 premii. Potrivit consilierului prezidențial, capitalizarea companiilor listate la bursă a depășit, în premieră, pragul de 300 miliarde de lei.